open-index/open-wikipedia-markdown huggingface dataset:
Sicilijos grafystė

**Sicilijos grafystė** () – grafystė Pietų Italijoje, kurią valdė normanų dinastija. Didžiausio išsiplėtimo laiku valstybė valdė visą Sicilijos salą, Maltą ir Kalabrijos dalį.

## Raida

Iki grafystės sukūrimo sala buvo valdoma arabų kaip atskiras Sicilijos emyratas, tačiau krikščioniškasis pasaulis skatino salos rekonkistą. Tinkamiausi šiam tikslui buvo normanai, tuo metu jau turėję stiprią valdžią pietinėje Italijoje. 1059 m. popiežius paskatino Apulijos ir Kalabrijos hercogą Robertą Guiskardą atkariauti Siciliją krikščionims.

Robertas 1061 m. surengė pirmąjį krikščionišką žygį į Sicilijos salą. Tuo metu iš Bizantijos perimtas Redžas, o Sicilijoje iš maurų perimta Mesina. Per 1071 m. žygį paėmęs Palermą, Robertas įkūrė Sicilijos grafystę, kurią atidavė valdyti savo broliui Rodžeriui. Ši grafystė vasaliteto ryšiais buvo surišta su Apulija ir Kalabrija. Kadangi Sicilijoje kurtis buvo nesaugu, grafo pagrindinė rezidencija buvo Miletas žemyninėje Italijoje, iš kur grafystė ir buvo valdoma. Tik 1112 m. sostinė perkelta į Palermą.

Per pirmuosius 20 valdymo meų Rodžeris sėkmingai nukariavo visą Sicilijos salą išvydamas iš ten saracėnus. 1091 m. jis užėmė paskutinę musulmonų tvirtovę Noto ir pradėjo jūrinius žygius į Maltą, kuri irgi buvo valdoma saracėnų. Maltos nukariavimas baigtas 1127 m., kuomet ten panaikinta arabų administracija.

Kuomet 1085 m. Robertas mirė, o jo sostą paveldėjo Rodžeris Borsa, kuris nesugebėjo tinkamai valdyti šalies, Sicilijos grafystė tapo vis stipresne ir galingesne. Nors grafystė buvo laikoma pavaldžia Apulijos ir Kalabrijos hercogystei, Sicilijos grafas paveržė iš jos nemažas teritorijas Kalabrijoje. Įtampa tarp abiejų normanų valstybių sustiprėjo Siciliją valdant Rodžeriui II, kuris pykosi su savo pusbroliu Viljamu II. Tačiau galiausiai bevaikis Viljamas II paliko savo hercogystę Rodžeriui. Taip šis 1127 m. apjungė abiejų normanų valstybių valdžią.

1130 m. Rodžeris II su popiežiaus Anakleto II palaiminimu titulavosi Sicilijos karaliumi, ir jo valstybė tapo Sicilijos karalyste.

## Grafų sąrašas
* Rodžeris I 1071–1101
* Simonas 1101–1105
* Rodžeris II 1105–1130
Aversos grafystė

**Averso grafystė** () – trumpai egzistavusi feodalinė valstybė pietų Italijoje (Kampanijos regiono šiaurėje), kurią įkūrė normanų kilmės dinastija.

## Raida
Aversos grafystė buvo pirmoji valda, kurią normanai užvaldė pietų Italijoje. Ją iš Neapolio hercogo kaip padėką už pergales mūšiuose prieš saracėnus ir Bizantiją valdyti gavo samdomas karys Rainulfas Drengotas. Tai buvo mažytė valstybėlė aplink Aversos miestą, tačiau jos įtaka palaipsniui augo, ir ji tapo vienu iš dviejų svarbiausių normanų galios židinių pietinėje Italijoje. 

Pasinaudodamas gretimos Kapujos kunigaikštystės nusilpimu 1058 m. Aversos grafas Ričardas užėmė Kapujos kunigaikštystę, paversdamas ją normanų valdoma valstybe. Nuo tada Aversa buvo prijungta prie Kapujos, o Aversos grafo titulas tapo nominalus.

## Grafų sąrašas
*Rainulfas I 1030–1045
*Askletinas 1045
*Rodulfas 1045–1046
*Rainulfas II 1045–1048
*Hermanas 1048–1049
*Ričardas I 1049–1058
Smolgava

**Smolgava** ()  – Baltarusijos kaimas Minsko srityje, Liubanės rajone, 15 km į šiaurės vakarus nuo Liubanės, 23 km į rytus nuo Salihorsko. 

Nuo 2009 m. Smolgava yra Juškovičių kaimo tarybos () administracinis centras. Kaime yra mokykla, parduotuvė, paštas, medicinos punktas, valgykla, įvestas centrinis šildymas ir vandentiekis. Žuvusiems Smolgavos žemiečiams Antrajame pasauliniame kare kaimo skvere pastatytas atminimo paminklas, o 1967 m. – stela.

## Istorija

Smolgavoje surasti IX–XII a. pilkapiai. Vienas iš jų – 0,3 km į šiaurę nuo kaimo rytinio pakraščio, į kairę nuo kelio į Kupniko kaimą, vadinamas švedkapiu, kitas – 0,4 km į šiaurę nuo vakarinio kaimo pakraščio, miške, šalia gyvulių fermos.

Rašytiniuose šaltiniuoe pirmą kartą paminėta 1582 m.

XIX a. Smolgava priklausė Minsko gubernijos Bobruisko apskrities Zaboločės () valsčiui.

### V. Sirokomlės gimtinė

1832 m. Smolgavos palivarke gimė lietuvių ( "Lietuvis lietuvių krašte negalėjau susikalbėti su lietuviu!"), lenkų ir baltarusių poetas, vertėjas Vladislovas Sirokomlė (Kondratovičius). Gimtoji sodyba neišlikusi. Smolgavoje apie Sirokomlę iki 1990–ųjų nieko nežinota. Buvusio vietos mokyklos direktoriaus ir mokytojų iniciatyva 1992 m. pradėta ieškoti susijusių istorinių dokumentų. 1993 m. Smolgavos vidurinei mokyklai suteiktas Sirokomlės vardas. 2003 m. prie mokyklos pasodinta šermukšnių alėja, atidengtas poeto atminimo akmuo, viename mokyklos kambaryje atidarytas Sirokomlės muziejus, vienintelis Baltarusijoje. Mokykla susirašinėjo su poeto proanūke Bronislava Rutkovska iš Kentšyno, medžiagos suteikė Varšuvos universiteto baltarusių kalbos ir literatūros katedra. 2016 m. mokykloje mokėsi 39 mokiniai ir 9 ikimokyklinukai.

## Gyventojai

* 2010 m. – 414 žmonių
* 1999 m. – 506 žmonės

## Šaltiniai
Porbandaras

**Porbandaras** () – miestas vakarų Indijoje, Gudžarato valstijoje, Kathiavaro pusiasalio vakarų pakrantėje, prie Arabijos jūros. Žinomas kaip Indijos nepriklausomybės judėjimo lyderio, „nacijos tėvo“ Mohando Gandhi (1869–1948) gimtasis miestas. Jo garbei gimtajame name įkurtas memorialas su šventykla „Kyrti Mandir“, sutraukiantis minias gerbėjų.

2011 m. duomenimis, Porbandaras turėjo 217,3 tūkst. gyventojų. Yra jūrų ir oro uostai (tiesioginiai skrydžiai į Mumbajų). Geležinkeliai ir plentai praeina į Radžkotą ir Ahmadabadą, plentai – į Džamnagarą, Džunagadhą. Išvystyta chemijos, statybinių medžiagų (cemento), elektronikos (kompiuterių), tekstilės (šilko, medvilnės), maisto pramonė, žvejyba. Vyrauja aukso ir sidabro dirbinių dailieji amatai. Stovi šventyklos, muziejus. Miestas gauna pajamų iš turizmo.

## Istorija

Porbandaro pakrantės tyrinėtojai randa artefaktų, priskiriamų vėlyvosios Indo slėnio civilizacijos gyvenvietėms iš XVI–XIV a. pr. m. e. laikotarpio. Aptikti senoviniai pirsai Porbandaro įlankoje byloja šią vietovę praeityje buvus svarbiu jūrinės veiklos centru. Mūsų eros XVI a. Porbandaras priklausė radžputų valdomai kunigaikštystei, po to pateko į Mogolų imperijos priklausomybę. Vėliau miestą valdė *Gaekwad* klano marathai, kol XIX a. pradžioje netapo britų Rytų kompanijos vasalu. Indijai 1948 m. paskelbus nepriklausonybę, Porbandaras su visu Kathiavaro pusiasaliu įėjo į Sauraštros valstijos sudėtį, nuo 1960 m. – į Gudžarato.


Birth Place of Gandhi.jpg|M. Gandhi gimtasis namas
"kirti mandir".jpg|„Kyrti mandir“ šventykla
Huzoor Palace at Porbandar.jpg|XX a. pr. rūmai
School bus, Porbander, India.JPG|Mokyklos automobilis
PBD Porbandar Airport.jpg|Oro uostas


## Šaltiniai

## Nuorodos

* Oficiali svetainė 
* Welcome to Porbandar Online
* Marine archaeology and underwater explorations. Gujarat
Duobužis

**Duobužis** – ežeras Lietuvoje, Molėtų rajone, 2,5 km į pietvakarius nuo Molėtų. Ežero ilgis iš šiaurės į pietus – 0,15 km, plotis – iki 0,15 km. Altitudė 135,6 m. Krantai žemi, pelkėti, ištisai apaugę medžiais ir krūmynais. Pakrantės kalvotos, apaugę miškais – ežerą supa Duobužių miškas, iš pietų – Vingriškių pušynėlis. Vakaruose išteka Kaminos upelis link Šventosios upės intako Siesarties.

## Šaltiniai
Rusijos futbolas 2019–2020 m.

**[[Rusija|Rusijos]] futbolo varžybos [[2019]]–[[2020]] m.**
*  prasidėjo 2019 m. liepos 12 d., baigėsi 2020 m. liepos 22 d.; (Buvo sustabdytos dėl pandemijos.)
* s turnyras prasidėjo 2019 m. rudenį, finalas įvyko 2020 m. liepos 25 d. (Buvo nukeltas dėl pandemijos.)

## 2019–2020 m. Premjer lyga
* **Premjer lyga** – aukščiausioji lyga. Dalyvavo 16 komandų. 

Komandos:

### Galutinė lentelė
* Čempionais tapo  **[[FK Zenit Sankt-Peterburg|„Zenit“]]**, kurie pateko į čempionų lygos atrankas.

## 2019–2020 m. Rusijos Nacionalinės Futbolo Lyga
* **Rusijos Nacionalinė Futbolo Lyga** – antros pakopos pirmenybės.

Komandos:

### Galutinė komandų rikiuotė

## 2019–2020 m. [[Rusijos futbolo taurė]]
* **[[Rusijos futbolo sistema|Rusijos futbolo]] taurė** – pagrindinis futbolo taurės turnyras Rusijoje.
* Vyksta kasmet nuo 1992 m.
* Finalo rungtynėse Zenitas nugalėjo varžovus rezultatu 1-0 ir iškovojo šalies futbolo taurę.(RU)
### Finalo rungtynės
----

* Zenitas nugalėjo varžovus rezultatu 1-0 ir iškovojo taurę.
-----

## Išnašos

## Nuorodos
* RSSSF duomenų bazė:
: RSSSF: čempionų sąrašas
: RSSSF: sezonų turnyrinės lentelės
: Rusijos futbolo taurės turyrai
Alfonsas XIII

**Alfonsas XIII** (1886 m. gegužės 17 d. – 1941 m. vasario 28 d.) – Ispanijos karalius, valdęs nuo 1886 m. iki Antrosios Ispanijos respublikos paskelbimo 1931 m. Alfonsas XIII buvo karaliumi nuo gimimo, nes jo tėvas mirė 1885 m. Jo motina Marija Kristina Austrė buvo regentė, kol jis sulaukė šešiolikos metų 1902 m.

Valdant Alfonsui XIII Ispanija susidūrė su 4 didelėmis problemomis, kurios nulėmė liberalios monarchijos žlugimą: didelių socialinių grupių realaus politinio atstovavimo nebuvimas; prasta liaudies, ypač valstiečių, padėtis; Rifo karo pasekmės; katalonų nacionalizmas. Politiniai ir visuomeniniai neramumai kilę po Ispanijos-Amerikos karo sutrukdė partijoms žengti liberalios demokratijos keliu ir lėmė Migelio Primo de Riveros diktatūros atsiradimą. Po diktatūros politinio žlugimo Alfonsas XIII bandė sugrąžinti demokratiją, tačiau dėl karaliaus paramos diktatūrai nuo monarchijos nusigręžė Ispanijos visuomenė.

Jis savo valia paliko Ispaniją po 1931 m. savivaldybių rinkimų, kurių rezultatus interpretavo kaip referendumą dėl monarchijos panaikinimo.

1917 m. už vadovavimą Europos karo biurui, kuris padėjo Pirmojo pasaulinio karo aukoms nepaisant jų tautybės, Alfonsas XIII buvo nominuotas Nobelio taikos premijai, bet ją laimėjo Raudonasis kryžius. Iki šiol jis yra vienintelis monarchas nominuotas Nobelio taikos premijai.

## Išnašos
Rolf Gérard

**Rolfas Džerardas** (, ; 1909 m. rugpjūčio 9 d. Berlyne – 2011 m. lapkričio 19 d. Askonoje, Šveicarija) – iš Vokietijos kilęs britų scenografas ir tapytojas. 

## Biografija
Gimė ir augo žinomo optinių taikiklių gamintojo Valterio Džerardo ir italų operos dainininkės Mafaldos Salvatini šeimoje. Tėvo giminė buvo kilusi iš hugenotų. Po kiek laiko tėvai išsiskyrė ir Rolfas kartu su broliu Horstu augo globojami motinos. 1933 m. Mafalda Salvatini ištekėjo už Lietuvos ambasadoriaus Berlyne Jurgio Šaulio.  

Rolfas studijavo mediciną ir filosofiją. Nacionalsocialistams užėmus valdžią, 1933 m. jis buvo priverstas palikti Vokietiją ir emigravo į Prancūziją. Vėliau, 1937 m. Bazelio universitete jis įgijo mediko diplomą. Antrojo pasaulinio karo metais dirbo gydytoju Didžiojoje Britanijoje, po kurio laiko jam buvo suteikta šios šalies pilietybė. Londone sustiprėjo Rolfo Džerardo domėjimasis menu, tam turėjo įtakos ir jo ilgametė pažintis su žinomu režisieriumi Piteriu Bruku, kuriam 1947 m. Stratforde prie Eivono padėjo pastatyti garsųjį spektaklį „Romeo ir Džuljeta“.

Pastatymas pavyko ir netrukus pasipylė užsakymai teatrams kurti scenovaizdžius, aprangą ir dekoracijas. Dvidešimt metų jis darbavosi Metropolitan Opera Niujorke, vėliau kartu su žinomu operų režisieriumi Herbertu Grafu Ženevoje. Kaip filmų scenografas jam teko kurti kartu su tokiais garsiais kino meistrais kaip Gene Kelly, Joseph L. Mankiewicz, Victor Saville, Tyrone Guthrie, Arthur Maria Rabenalt.    

Gyvendamas Londone pradėjo tapyti, nuo 1950–tųjų metų nuolat dalyvaudavo parodose Niujorke ir Paryžiuje. 1977 m. apsigyveno Šveicarijos Askonoje ir pradėjo rengti personalines parodas ten, padedant 2006 m. įkurtam fondui „Fondazione Rolf Gérard“.

## Įvertinimas
* Prancūzijos Garbės legiono ordino Riterio kryžius (1971 m.)

## Literatūra
* Matthias Frehner und Diana Mirolo. *Rolf Gérard – 90 Jahre Lebenstagebuch.* – Benteli, Bern 2007, ISBN 978-3-7165-1501-3. (Ausstellungskatalog)
* *Venice in all seasons* – London : Fine Art Society, 1975. 
* *Rolf Gérard* – New York : Wildenstein & Co., 1961 
* *Rolf Gérard, recent paintings : November 19-December 10, 1955* – New York : Galerie Chalette, 1955
* *Untersuchung über Größenempfindungen bei binokularem und monokularem Sehen* – Leipzig : J. A. Barth, 1937

## Šaltiniai
* Biografija (de) // www.rolfgerard.org 
* Filmografija
* Peter von Becker. ''Weltenkünstler. Zum Tod des Malers und Bühnenbildners Rolf Gérard'' // Der Tagesspiegel, 26. November 2011
1918 m. Laikinoji Lietuvos Valstybės Konstitucija

1918 m. lapkričio 2 d. Lietuvos taryba priėmė laikinąją Lietuvos konstituciją, kuri vadinosi **Lietuvos Valstybės Konstitucijos pamatiniai dėsniai**. Ši konstitucija buvo trumpa. Joje buvo įtvirtinta, kad Valstybės taryba yra vienintelė įstatymų leidžiamoji institucija, Prezidiumui buvo pavesta laikinai vykdyti aukščiausios vyriausybės funkcijas, t. y. skelbti įstatymus, kviesti ministrą pirmininką ir tvirtinti Ministrų kabinetą Tarybos vardu. Šis aktas yra ypatingas tuo, kad jį rengusios Valstybės tarybos bandymas išlaikyti pusiausvyrą tarp 1918 m. liepos 11 d. savo nutarimo skelbti Lietuvą monarchija ir vis labiau stiprėjančių respublikinių nuotaikų pasekmė. Šioje konstitucijoje nieko nebuvo pasakyta apie teismus, nes nebuvo pakankamai kvalifikuotų žmonių, kurie galėtų eiti teisėjų pareigas, todėl tai vis dar liko vyriausybės kompetencijoje. Joje buvo skelbiama apie piliečių lygybę prieš įstatymus, atsisakyta privilegijuotų luomų, nuosavybės neliečiamumas, tikybos, žodžio, susirinkimų, draugijų laisvių garantijos taip pat buvo skelbiamos. Bet nebuvo įvardinta valstybės valdymo forma.

1919 m. sausio 24 d. Valstybės taryba papildė pamatinius dėsnius dar vienu skyriumi, kuriame įtvirtinta, kad Ministrų kabinetas gali leisti laikinuosius įstatymus nesant Valstybės tarybos.

## Išorinės nuorodos
Pela (Graikija)

**Pela** () – senovinis miestas, buvęs Graikijos šiaurėje, Makedonijos krašte, prie Edesos, ties dabartiniu Pelos kaimu. Makedonijos karalystės sostinė. Seniau Pela buvo uostas prie Termos įlankos, bet laikui bėgant upių sąnašos atskyrė miestą nuo jūros.

## Istorija

Vietovė gyvenama nuo gilios senovės. Pelos miestą pirmą kartą V a. pr. m. e. mini Herodotas. Iš Aigų sostinę į šią gyvenvietę 399 m. pr. m. e. perkėlė Makedonijos karalius Archelajas. Jis siekė Pelą paversti heleniškosios kultūros centru (Aigai liko religiniu centru). Į Pelą buvo pakviestas žymiausias to meto dailininkas Zeuksis, poetas Timotiejus Miletietis. Pasak Ksenofonto, nuo IV a. pr. m. e. Pela buvo didžiausias Makedonijos miestas. Labiausiai klestėjo valdant Kasandrui bei Antigonui II.

Po Trečiojo Makedonijos karo (168 m. pr. m. e.) miestas tapo vienos iš keturių Romos respublikai pavaldžių teritorijų, į kurias romėnai padalijo Makedoniją, centru. Apie 90 m. pr. m. e. Pela buvo sugriauta žemės drebėjimo. Vėliau gyvenvietė buvo atkurta, bet nebeteko savo reikšmės – ją nustelbė išaugę Salonikai. II a. pab. tai tebuvo mažas kaimas. Vėliau kurį laiką vadintas Diokletianopoliu (*Διοκλητιανούπολις*).

1914 m. pradėti archeologiniai tyrinėjimai. Rasti rūmų, pirčių, visuomeninių pastatų pamatai, mozaikos, archeologiniai dirbiniai, vertingas įrašas senovės makedonų kalba.

356 m. pr. m. e. čia gimė Aleksandras Makedonietis.


Dionysos on a cheetah, Pella, Greece.jpg|Dionisas ant gepardo (Pela, ~IV a. pr. m. e.)
Archaeological Site of Pella by Joy of Museums.jpg|Pelos griuvėsiai 
Shops right along the eastern edge of the agora, Pella (6914196322).jpg|Pelos agora, parduotuvių pamatai


## Šaltiniai
Konsetas

**Konsetas** () – miestas Anglijos šiaurės rytuose, Daramo grafystėje. Įsikūręs 23 km į pietvakarius nuo Niukaslo prie Taino, Peninų kalnuose, virš Dervento upės slėnio.

Gyventojai: 21 060 žm. (2001 m.), 24 828 žm. (2011 m.), 25 637 žm. (2017 m.).

## Istorija

1841 m. gyvenvietėje stovėjo 145 namai. Konsetas vėliau sparčiai augo, pradėjus kasti ir apdoroti anglį, geležies rūdą ir klintis. XVII ir XVIII a. Dervento slėnis buvo Didžiosios Britanijos plieno pramonės lopšys. Dėl geros geografinės padėties, regione lengva buvo įsigyti anglies ir importuoti aukštos kokybės geležies rūdą iš Švedijos per Niukaslo uostą. XIX a. plieno pramonėje pradėta naudoti Besemerio konverterius, gaminančius plieną iš angliškos geležies rūdos su fosforo priemaišomis. Taip Konsetas neteko geografinio pranašumo, nes šios pramonės centru tapo Šefildas.

## Ekonomika

„Consett Iron Company“ buvo įkurta 1864 m. Per artimiausius 100 metų Konsetas tapo vienu iš žymiausių plieno gamybos centrų. Čia buvo gaminamas plienas Blakpulo bokštui, kai kuriems britų branduoliniams povandeniniams laivams. Plienas 140 metų dominavo Konseto ekonomikoje. Plieno gamyklų aukšti aušinimo bokštai dominavo kraštovaizdyje, mieste tvyrojo raudonų dulkių debesys, kilę iš liejyklų. Didžiausioje įmonėje 1960 m. dirbo 6000 darbuotojų. 

Po nacionalizacijos Konseto kompanija tapo „British Steel Corporation“ dalimi. Nors 7-ajame dešimtmetyje vyko intensyvi konkurencija tiek iš britų, tiek iš užsienio gamintojų pusės, Konseto plieno gamyklos dirbo palyginti sėkmingai. Nepaisant vietos opozicijos, 1980 m. gamyklos  buvo uždarytos, prarasta 3700 darbo vietų. 1981 m. nedarbo lygis mieste buvo 36 proc. Kartu uždarius anglies kasyklas, mieste neliko sunkiosios pramonės.

Miesto atsigavimas prasidėjo 1990 m. vykdant projektą „Genesis“. Tuomet nedarbas sumažėjo iki šalies vidurkio, tačiau tai iš dalies lėmė ir žmonių migracija į kitus regionus. Be viešojo sektoriaus įmonių, kūrėsi smulkios ir vidutinės kompanijos, buvusiose plieno gamyklų vietose ir aplinkinėse teritorijose pradėta vystyti nekilnojamo turto projektus. 2015 m. rugpjūčio mėn. tik 420 žmonių gavo bedarbio pašalpas - oficialus nedarbo lygis nukrito iki 1,7 proc.

## Galerija

Terris Novalis stainless steel sculpture of a theodolite alongside the C2C trail - geograph.org.uk - 1406593.jpg|Paminklas teodolitui
Fire and Rescue Brigade - geograph.org.uk - 1419716.jpg|Gaisrinė
Consett-Blackhill Park - geograph.org.uk - 33097.jpg|Parkas
Consett Number One Club - geograph.org.uk - 1419435.jpg|Gyvenami namai
Christ Church, Consett - geograph.org.uk - 1446497.jpg|Bažnyčia


## Žymūs žmonės

* Rovanas Atkinsonas (g. 1955) – britų aktorius, komikas, „Ponas Bynas“.

## Šaltiniai
1920 m. Laikinoji Lietuvos Valstybės Konstitucija

**[[1920]] m. [[birželio 2]] d.** buvo priimta antroji **Laikinoji Lietuvos Valstybės Konstitucija**. Buvo patvirtinta Steigiamojo seimo deklaruota demokratinė respublika. 

Pagal šią Konstituciją Steigiamasis seimas galėjo leisti įstatymus ir prižiūrėti jų vykdymą, tai buvo išimtinė teisė. Respublikos Prezidento reikšmė buvo sumenkinta, net buvo atsisakyta jo veto teisės. Ši Konstitucija palyginus su Laikinosios konstitucijos pamatiniais dėsniais praplėtė piliečių demokratines teises ir laisves, nebuvo užsiminta apie nuosavybės neliečiamumą. Konstitucijoje taip pat deklaravo mirties bausmę ir titulų panaikinimą. Bet Laikinoji Konstitucija nenustatė nei jo keitimo nei papildymo tvarkos.

Konstitucija įsigaliojo 1920 m. birželio 12 d., po to, kai ją paskelbė „Vyriausybės žiniose“.

## Šaltiniai
Laikinasis Pagrindinis įstatymas

**Laikinasis Pagrindinis įstatymas** – laikinosios konstitucijos funkciją atlikęs teisės aktas, priimtas kartu su 1990 m. kovo 11-osios aktais. Jame buvo įtvirtinti bendri nuostatai apie Lietuvos pilietybę, pagrindinės Lietuvos piliečių teisės, laisvės ir pareigos, ekonominė sistema, teismas, prokuratūra, vyriausybė, rinkimų sistema, socialinis vystymasis ir kultūra, LR Aukščiausioji Taryba, baigiamieji nuostatai.

Laikinajame Pagrindiniame Įstatyme įtvirtinta, jog aukščiausioji valdžia priklauso Aukščiausiajai Tarybai, Lietuvos Respublikos Vyriausybei ir Teismui.

Pagal savo formą Laikinasis Pagrindinis Įstatymas panašus į sovietinio laikotarpio įstatymą, bet jame buvo įtvirtintos atkurtos Lietuvos valstybės nuostatos, užtikrinančios žmonių teises ir laisves.

Per visą šio įstatymo galiojimo laikotarpį buvo pakeista maždaug trečdalis Laikinojo pagrindinio įstatymo straipsnių, kai kurios normos buvo redaguojamos po kelis kartus. Esant didelei demokratijos plėtrai, Laikinojo pagrindinio įstatymo neužteko, nes buvo siekiama, kad Lietuva taptų lygiateise tarptautinės bendrijos nare, šis įstatymas taip pat nesugebėjo įgyvendinti ir valstybės vidaus poreikių.
Lietuvos Respublikos Konstitucija (reikšmės)

**Lietuvos Respublikos Konstitucija** gali reikšti:

* 1918 m. Laikinoji Lietuvos Valstybės Konstitucija
* 1919 m. Laikinoji Lietuvos Valstybės Konstitucija
* 1920 m. Laikinoji Lietuvos Valstybės Konstitucija
* 1922 m. Lietuvos Valstybės Konstitucija
* 1928 m. Lietuvos Valstybės Konstitucija
* 1938 m. Lietuvos Konstitucija
* Lietuvos Respublikos Konstitucija
Vulstorpas prie Kolsterverto

**Vulstorpas prie Kolsterverto** () – kaimas Rytų Anglijoje, Linkolnšyre, Pietų Kestiveno administraciniame rajone, netoli Grantamo miesto. Įsikūręs kaimiškoje vietovėje, už 150 km į šiaurę nuo Londono, 1 km į šiaurės vakarus nuo Kolsterverto prie kelio A1 (Londonas-Edinburgas).

 

Vulstorpas prie Kolsterverto žinomas kaip garsaus fiziko Izaoko Niutono gimtinė, išlikusi dvaro sodyba, kurioje jis 1643 m. gimė. Vulstorpas išaugęs iš kelių namų kaimelio XVII a. į nedidelį kelių šimtų namų kaimą.

## Istorija

Vulstorpo apylinkėse buvo randama geležingo smėlio. XX a. kaimas buvo apsuptas atvirų geležies rūdos karjerų. Rūda čia buvo kasama iki 1973 m., kol ją nukonkuravo importuojama žaliava. Tais pačiais metais užsidarė geležinkelio atšaka, kuri buvo pastatyta 1916 m. rūdos išvežimui. Buvo bandoma šią liniją išsaugoti, nes stovėjo vienas tiltas geležinkeliui ir plentui A1. Tiltas buvo nugriautas 2009 m. rekonstruojant kelio sankryžą.

Vulstorpo dvaras, kuriame gimė Niutonas, yra tipiška XVII a. anglų jomeno (žemės savininko) sodyba su klinčių mūro namu ir vėliau pastatytais ūkiniais trobesiais. Sodyba priklauso Nacionaliniam paveldo fondui, atidaryta visuomenės lankymui. Vienas iš ūkio pastatų įrengtas taip, kad lankytojai galėtų atlikti praktinius bandymus, kuriuos darė Niutonas savo namuose.

Iš šio kaimo Niutonas 12–kos metų išvyko mokytis į miesto mokyklą. Sugrįžo čia tik 1666 m., kai turėjo palikti dėl maro epidemijos uždarytą Kembridžo universitetą. Šiuose namuose jis padarė savo svarbiausius mokslo atradimus.
 
## Šaltiniai
1928 m. Lietuvos Valstybės Konstitucija

**[[1928]] m. [[gegužės 25]] d.** įsigaliojo antroji nuolatinė **Lietuvos Valstybės Konstitucija**.

Po įvykusio perversmo valdžioje, buvo bandoma stabilizuoti padėtį. Reikėjo sukurti naują Konstituciją. Iš pradžių buvo galvota skelbti referendumą, bet nesant palaikymo iš kitų partijų, buvo padaryta viskas paprasčiau, Vyriausybė oficialiai paskelbė prezidento pasirašytą aktą ir pavadino Lietuvos Valstybės Konstitucija.

Šioje Konstitucijoje buvo daug 1922 m. Konstitucijos normų, bet pagrindinis Konstitucijos bruožas buvo tas, kad buvo išplėstos Respublikos Prezidento galios, jam suteikiant kompetenciją leisti įstatymus. Buvo bandoma Prezidento instituciją išlaisvinti nuo Seimo valdžios (atsisakyta prezidento rinkimų Seime, prezidento kadencija buvo prailginta iki septynerių metų, prezidentą pavaduoti turėjo ne Seimo pirmininkas, o Ministras Pirmininkas, buvo atsisakyta galimybės nušalinti prezidentą prieš jo kadencijos pabaigą). Prezidentas taip pat turėjo teisę skirti ir atleisti ministrus, paleisti Ministrų Kabinetą. Visos šios praplėstos Prezidento teisės turėjo pagrindą šiai Konstitucijai iš demokratijos pasukti į autoritarizmą.

## Šaltiniai

## Nuorodos
1938 m. Lietuvos Konstitucija

**1938 m. Lietuvos Konstitucija** – trečioji Lietuvos Respublikos konstitucija priimta 1938 m. vasario 11 d. ir įsigaliojusi tų pačių metų gegužės 5 d.

Prezidentui lojalus Seimas priėmė trečiąją nuolatinę Lietuvos Konstituciją, kuri įsigaliojo 1938 m. gegužės 5 d., tai yra po 3 mėnesių. (pagal 1928 m. Konstitucijoje nustatytą Konstitucijos keitimo tvarką, po preliminaraus Konstitucijos projekto paskelbimo nesulaukus Prezidento arba 50 000 piliečių reikalavimo teikti ją referendumui, ji buvo pasirašyta Prezidento, kontrasignuota ministro pirmininko ir oficialiai paskelbta). Lietuvos Respublikos pavadinime neliko žodžio *demokratinė*

## Valstybės valdžios institucijos
Valstybės valdžia skelbiama nedaloma, ją vykdo Prezidentas, Seimas, Vyriausybė ir Teismas.

Prezidentą 7 metams renka Tautos atstovai. Pagal Konstituciją Prezidentas už savo galios veiksmus neatsako, už kitus veiksmus, kol vadovauja valstybei, taip pat negali būti traukiamas atsakomybėn. Prezidentui suteikti įgaliojimai paleisti Seimą ir skelbti naujo Seimo rinkimus, šaukti ir uždaryti Seimo sesijas (Prezidentas turėjo teisę baigti Seimo sesiją anksčiau nei numatytas jos pabaigos laikas, o nepaprastąją sesiją – neapsvarsčius visų tai sesijai numatytų reikalų), šaukti Ministrų Tarybos posėdžius, skirti ir atleisti ministrus, nesant Seimo ar tarp jo sesijų leisti įstatymus. Pabrėžiant Prezidento savarankiškumą jis eliminuotas iš Vyriausybės, kuri susidėjo iš ministro pirmininko ir ministrų, sudarančių Ministrų Tarybą.

Konstitucijoje realiai nustatyta Vyriausybės politinė atsakomybė Prezidentui ir reikalavimas turėti jo pasitikėjimą: sprendimą dėl ministro pirmininko skyrimo ir atleidimo, dėl sutikimo iškelti jam baudžiamąją bylą Prezidentas galėjo priimti savarankiškai, tam skirtiems jo aktams nereikėjo kontrasignacijos.

Seimui nesuteikta teisė reikalauti Ministrų Tarybos atsistatydinimo, Seimas galėjo tik svarstyti ir priimti įstatymų projektus, kuriuos tvirtino ir skelbė Prezidentas. Prezidentui suteikta teisė vetuoti Seimo siūlomus įstatymus, o šį veto (Prezidentui nepritarus Seimo nutarimui atmesti veto) galėjo įveikti tik naujai išrinktas Seimas.

## Konstitucijos galiojimo atstatymas ir sustabdymas
1990 m. kovo 11 d. Lietuvos Respublikos Aukščiausioji Taryba, pabrėždama nepriklausomos Lietuvos valstybės ir jos konstitucinės tvarkos tęstinumą, priėmė įstatymą *Dėl 1938 m. gegužės 12 dienos Lietuvos Konstitucijos galiojimo atstatymo*. 

## Šaltiniai

## Išorinės nuorodos
* 1938 m. Lietuvos Konstitucija
*1938 m. Lietuvos Konstitucija (Vyriausybės žinios, Nr.608, .pdf)
Ravenos egzarchatas

**Ravenos egzarchatas** (, ) – Bizantijos administracinis vienetas dabartinės Italijos teritorijose. Egzistavo 584–751 m. Tai buvo vienas iš dviejų imperijos egzarchatų. Kitas buvo Afrikos egzarchatas.

## Raida
Valdant Justinianui I Bizantija nukariavo dideles teritorijas iš Ostgotų karalystės ir taip „susigrąžino“ Italiją į romėnų valdžią. 540 m. generolas Belizarijus užėmė Raveną, kuri *de facto* tapo valdų Italijoje sostine. Tuo metu egzarchatas dar nebuvo įkurtas oficialiai, o išlaikyta Romos provincijų sistema.

568 m. šias valdas užpuolė langobardai, kurie iki 573 m. patyrė žymių laimėjimų prieš romėnus ir sugebėjo užkariauti didžiąją dalį Apeninų pusiasalio, taip sukurdami Langobardų karalystę. Jie įsitvirtino Pavijoje ir įkūrė daug smulkių hercogysčių, vienijamų bendro valdovo. Imperatorius Justinas II 576 m. nesėkmingai bandė atkovoti prarastas pozicijas. Galiausiai Bizantijos kontrolėje likusios valdos buvo reorganizuotos į egzarchatą. Salos egzarchatui priskiriamos nebuvo: Sicilija buvo administruojama atskirai, o Sardinija ir Korsika – kaip Afrikos egzarchato dalis.

Egzarchatą sudarė visame Apeninų pusiasalyje pabirusios teritorijos. Jų pagrindinė dalis buvo aplink sostinę Raveną ir tiesiogiai kontroliavo pajūrio ruožą tarp Po upės šiaurėje ir Marekio pietuose. Ravenoje rezidavo egzarchas, pagrindinis Konstantinopolio vietininkas Italijoje.

Visos kitos teritorijos buvo organizuotos kaip eparchijos, ir jas sudarė vasaliteto principais su Ravena susiję hercogystės (), išreiškę savo lojalumą Bizantijai. Svarbiausios iš jų buvo Venecija, Pentapolis, Perudža, Roma, Neapolis ir Kalabrija.

Santykiai tarp šių atskirų dalių nebuvo harmoningi. Ypač sudėtingi jie buvo tarp Ravenos egzarchų ir Romoje rezidavusių popiežių. Romos aristokratija nesijautė laiminga valdoma „svetimšalių“ egzarchų, o įtampą dar labiau didino religiniai disputai. Galiausiai popiežiai 727 m. pasiskelbė nepriklausomi dėl nesutarimo ikonoklazmo klausimu, ir Roma atsiskyrė nuo Egzarchato (tai davė pradžią Popiežiaus valstybei). Į popiežiaus pusę perėjo kelios kitos hercogystės, pvz., Neapolis.

Be vidinių įtampų nuolat egzistavo ir išorinė grėsmė, mat Langobardų karalystė nuolat kovojo su Bizantija ir siekė perimti jos kontroliuojamas dalis. Ypač aktuali langobardams buvo Egzarchato kontroliuojama juosta, kuri skyrė Didžiąją (šiaurinę) ir Mažąją (pietinę) Langobardijas. VIII a. labgobardams pasisekė nukariauti Perudžą, o 751 m. paimti Raveną. Nužudžius egzarchą Eutichijų, egzarchatas buvo panaikintas.

Vienintelė iš egzarchato likusi Bizantijai teritorija buvo Kalabrija, kuri 965 m. buvo reorganizuota kaip Italijos katepanatas.

## Ravenos egzarchai

* Decijus (584–585)
* Smaragdas (585–589)
* Romanas (589–596)
* Kalinikas (596–603)
* Smaragdas (603–608)
* Jonas I (608–616)
* Eleuterijus (616–619)
* Izaokas (625–643)
* Teodoras I (643–645)
* Platonas (645–649)
* Olimpijus (649–652)
* Teodoras I (653 – c. 666)
* Gregorijus (c. 666)
* Teodoras II (678–687)
* Jonas II (687–702)
* Teofilaktas (702–710)
* Jonas III (710–711)
* Scholastikas (713–723)
* Paulius (723–727)
* Eutichijus (727–752)
Merečovščizna

**Merečovščizna** (, ) – gyventojų neturintis kaimas, buvęs palivarkas pietvakarių Baltarusijoje, Bresto srityje, už 2 km į vakarus nuo Kosavos miestelio. Šalia stūkso Kosavos rūmai, praeina kelias Ivacevičiai–Ružanai. Stovi atkurtas palivarko sodybos namas – 1794 m. Lenkijos-Lietuvos sukilimo vado Tado Kosciuškos gimtasis namas, kuriame įkurtas memorialinis muziejus.

## Istorija

Merečovščizna stovėjo Lietuvos Didžiosios Kunigaikštystės (LDK) Bresto vaivadijoje. XVIII a. pirmojoje pusėje priklausė Sapiegoms. Iš Sapiegų šeimos palivarką išnuomojo Liudvikas Kosciuška (1700–1758). Skirtingų šaltinių duomenimis, tuo laiku dvaro sodyboje namas jau stovėjo arba apie 1720 m. buvo pastatytas paties L. Kosciuškos. 1746 m. čia gimė Tadas Kosciuška. Po L. Kosciuškos mirties jo našlė Tekla Ratomska sodybą pardavė Kosavos savininkui Jonui Flemingui.

Nepakitęs Kosciukų namas išgyveno Pirmąjį pasaulinį karą, tačiau rūmai buvo išplėšti. Prie Lenkijos valdžios, 1936 m. buvo įkurtas muziejus, o kambaryje, kuriame, kaip manoma, gimė T. Kosciuška, buvo įrengta memorialinė plokštė su įrašytais gimimo ir gyvenimo veiklos etapais. Merečovščizna buvo T. Kosciuškos atminimo vieta iki 1939 m. TSRS agresijos prieš Lenkiją. Per Antrąjį pasaulinį karą, 1942 m., žymųjį sodybos namą su dviaukščiu stogu sudegino sovietiniai partizanai. 1942 m. rugpjūčio 25 d. palivarke, šalia Kosavos rūmų, sušaudyti vietos žydai..

Kosciuškų namas išliko dailininkų Mykolo Kulešos ir Napoleono Ordos piešiniuose. 1996 m. JAV buvo įsteigtas Kosciuškų sodybos atkūrimo komitetas. 1999 m. palivarke atidengtas atminimo akmuo. Su Bresto srities valdžios parama 2004 m. namai buvo atstatyti.


KosauskiZamak077.JPG|Kosavos rūmai
Ivatsevichy District, Belarus - panoramio (11).jpg|Vaizdas į Kosavos rūmus
Kosaŭ, Maračoŭščyna. Косаў, Марачоўшчына (N. Orda, 1875).jpg|N. Ordos piešinys, 1875 m.
Maračoŭščyna, Kaściuška. Марачоўшчына, Касьцюшка (1925, 1927).jpg|Fotografija, 1927 m.
DomKasciuszki109.JPG|Kraštovaizdis
DomKasciuszki118.JPG|Atminimo akmuo
DomKasciuszki119.JPG|Įrašas ant akmens
Monument to Kosciuszko, Belarus.jpg|Paminklas
Dom Kasciushki.JPG|Ekspozicija muziejuje


## Šaltiniai

## Nuorodos

* Леанід Несьцярчук. Замкі, палацы, паркі Берасцейшчыны X–XX стагоддзяў. Мерачоўшчына. Mereczowszczyzna. Меречевщина
* Mereczowszczyzna. W ojczyźnie Tadeusza Kościuszki – Otwarty Przewodnik Krajoznawczy *Krajoznawcy.info.pl.*
Turkijos futbolas 2019–2020 m.

**[[Turkija|Turkijos]] futbolo varžybos [[2019]]–[[2020]] m.**
*  prasidėjo 2019 m. rugpjūčio 16 d. ir baigėsi 2020 m. liepos 26 d..
* s turnyras prasidėjo 2019 m. rugpjūčio 28 d., o finalas įvyko 2020 m. liepos 29 d.

## [[Turkijos Süper Lig|Süper Lig]] 2019–2020 m.
* **[[Turkijos Süper Lig|Süper Lig]]** – aukščiausioji futbolo lyga.

Komandos:

### Galutinė lentelė
*  Čempionais tapo İstanbul Başakşehir.

## [[TFF 1. Lig|1. Lig]] 2019–2020 m.
* **[[TFF 1. Lig|1. Lig]]** arba **Pirma lyga** – antros pakopos futbolo lyga.
* Dalyvavo 18 ekipų. Sužaidė po 34 rungtynes.
* Hatayspor tapo pirmenybių nugalėtojais ir pateko į Süper Lig.
* BB Erzurumspor liko antroje vietoje, bet taip pat pateko į Süper Lig.
* Fatih Karagümrük buvo penktoje vietoje, tačiau nugalėjo varžovus atkrintamosiose rungtynėse ir pateko į Süper Lig.

## 2019–2020 m. [[Turkijos futbolo taurė]]
* **[[Turkijos futbolo taurė]]** – pagrindinis futbolo taurės turnyras Turkijoje. Vyksta nuo 1962 metų.
* Dėl pandemijos finalo rungtynės vyko be žiūrovų.
-----

* Trabzonspor nugalėjo varžovus rezultatu 2-0 ir iškovojo šalies futbolo taurę.
----

## Išnašos

## Nuorodos
* RSSSF duomenų bazė
: RSSSF: čempionų sąrašas
: RSSSF: Turkijos futbolo taurės laimėtojai
: RSSSF: Supertaurės finalai
* Turkijos Super-Lig rezultatai FLASHSCORE
* Turkijoje futbolo taurės turnyro rezultatai FLASHSCORE
2019–2020 m. Bardsragujn chumb

**[[2019]]–[[2020]] m. [[Bardsragujn chumb]]** – Armėnijos aukščiausioji futbolo lyga. Sezonas prasidėjo 2019 m. vasarą, baigėsi 2020 m. pavasarį.

## Pokyčiai
FC Banants pasikeitė pavadinimą ir tapo FC Urartu (2019 m. rugpjūčio 2 d.) 

Artsakh FC reformuotas į FC Noah. 

Čempionatas vyko dviem etapais. Ararat-Armenia tapo šalies čempionais antrus metus iš eilės.

## Komandos
Dalyvavo 10 komandų. 

P Pasikeitė komandų pavadinimai.

## Turnyrinė lentelė
### I etapas

Po dviejų ratų pirmenybės buvo išskaidytos į dvi grupės – stipriųjų grupė turėjo kovoti dėl apdovanojimų, sSilpnųjų grupė kovojo dėl išlikimo. Po 15 turo prasitraukė FA Erewan.

### II etapas

; Stipriųjų grupė 
: (futbolo renginiai šalyje buvo nutraukti dėl pandemijos):

; Silpnųjų grupė

## Šaltiniai

## Nuorodos
* Armenia 2011-20 (Claudionicoletti.eu)
* Armenia 2019/20 (Rsssf.org)
* Premjer Lygos FLASHSCORE
2019–2020 m. Ligat ha'Al

**[[2019]]–[[2020]] m. [[Ligat ha'Al]]** – aukščiausioji Izraelio futbolo lyga. Dalyvavo 14 klubų. Sezonas prasidėjo 2019 m. rugpjūčio 24 d., baigėsi 2020 m. liepos 7 d. Čempionato kovos buvo sustabdytos dėl pandemijos.

## Formatas
* Pirmame etape buvo sužaisti du ratai. 
* Po 26 turų lyga skeliama pusiau. 
* Pirmos šešios komandos tęsė kovą dėl čempionų vardų ir patekimo į Europos turnyrus. 
* Silpnųjų grupė kovojo dėl išlikimo elito divizione.

## Dalyviai

## Turnyrinė padėtis
### I etapas

### II etapas
* Čempionais tapo Tel Avivo „Maccabi“.

#### I finalas

#### II finalas

## 2019–2020 m. [[Izraelio futbolo taurė]]
* **[[Izraelio futbolo taurė]]** – pagrindinis futbolo taurės turnyras Izraelyje. Vyksta nuo 1949 metų.
* Dėl pandemijos finalo rungtynės buvo sužaistos 2020 m. liepos 13 d.
* Finale susitiko aukščiausios lygos Hapoel Be'er Sheva *(I)* ir žemesniojo diviziono Maccabi Petah Tikva *(II)*.
* Finalo rungtynės vyko be žiūrovų (dėl pandemijos).
#### Finalo rungtynės
----

* **[[Hapoel Be'er Sheva FC|Hapoel Be'er Sheva]] nugalėjo varžovus rezultatu 2:0 ir iškovojo šalies futbolo taurę.**
----------------------

## Išnašos

## Nuorodos
* Flashscore Izraelio lygos rezultatai
* Flashscore taurės turnyro rezultatai
* RSSSF duomenų bazė
Kipro futbolas 2019–2020 m.

**[[Kipras|Kipro]] futbolo varžybos [[2019]]–[[2020]] m.**
*  prasidėjo 2019 m. rudenį, baigėsi 2020 m. pavasarį (buvo nutrauktas dėl pandemijos);
* s turnyras prasidėjo 2019 m. rudenį, pusfinalio ir finalo rungtynės buvo atšautos.

## 2019–2020 m. Kipro Pirmasis divizionas
* **Pirmasis divizionas** – aukščiausioji futbolo lyga šalyje. 
* Dalyvavo 12 komandų. Vyko dviem etapais.
* 2020 m. gegužės 15 d. čempionatas buvo nutrauktos dėl pandemijos.
* Nugalėtojai (čempionai) nebuvo išaiškinti.
Komandos:

### I etapas

### II etapas

Turnyrinė padėtis sustabdžius pirmenybes.

#### Stipriųjų grupė

#### Silpnųjų grupė

## 2019–2020 m. [[Kipro futbolo taurė]]
* **[[Kipro futbolo taurė]]** – pagrindinis futbolo taurės turnyras Kipre. Vykstantis nuo 1934 metų.
* Finalo ir pusfinalių rungtynęs buvo atšauktos dėl pandemijos.
* Nugalėtojai neišaiškinti.

## 2019 m. [[Kipro futbolo supertaurė|Supertaurė]]
* **[[Kipras|Kipro]] futbolo supertaurė** – trofėjus, dėl kurio nuo 1951 m. kaunasi Kipro čempionai ir taurės laimėtojai.
### Supertaurės rungtynės
----

* **[[APOEL FC|APOEL]] nugalėjo varžovus rezultatu 1-0 ir iškovojo trofėjų.**
-----------------------

## Išnašos

## Nuorodos
* RSSSF duomenų bazė
* FLASHSCORE
Albanijos futbolas 2019–2020 m.

**[[Albanijos futbolas]] [[2019]]–[[2020]] m.**
*  prasidėjo 2019 m. rudenį, baigėsi 2020 m. vasarą;
* s turnyras prasidėjo 2019 m. rugsėjo 4 d., finalas įvyko 2020 m. rugpjūčio 2 d.

## Lygos
### Aukščiausioji kategorija

Pirmenybės vadinosi aukščiausiąja kategorija (), joje dalyvavo 10 komandų. Pirmenybės buvo laikinai sustabdytos dėl COVID-19 pandemijos nuo 2020-03-12 iki 2020-06-03. Čempionu tapo KF Tirane. Galutinė lentelė:

|- style="background:#99CBFF;"
|**1.**||align="left"| **[[KF Tirana|Tirana]]**
|**70**||36||21||7||8||67||35||+32|| **Pateko į [[UEFA čempionų lyga 2020–2021 m.|UEFA čempionų lyga 2020–2021 m.]]**
|- style="background:#B0FFB0;"
|**2.**|| style="text-align:left;"|**[[FK Kukësi|Kukësi]]**
|**66**||36||19||9||8||59||31||+28||rowspan=2| **Pateko į [[UEFA Europos lyga 2020–2021 m.]]**
|- style="background:#B0FFB0;"
|**3.**|| style="text-align:left;"|**[[KF Laçi|Laçi]]**
|**64**||36||19||7||10||61||34||+27
|- 
|**4.**|| style="text-align:left;"|**[[KF Skënderbeu Korçë|Skënderbeu]]**
|**58**||36||17||7||12||42||43||-1
|- style="background:#B0FFB0;"
|**5.**|| style="text-align:left;"|**[[KF Teuta Durrës|Teuta]]**
|**57**||36||15||12||9||41||34||+7|| **Pateko į [[UEFA Europos lyga 2020–2021 m.]]**
|-
|**6.**|| style="text-align:left;"|**[[FK Partizani Tirana|Partizani]]**
|**53**||36||15||8||13||51||40||+11
|- 
|**7.**|| style="text-align:left;"|**[[KF Bylis|Bylis]]**
|**51**||36||12||15||9||46||38||+8
|-
||||||||||||
|- style="background:#FFE2E2;"
|**8.**|| style="text-align:left;"|**[[KF Vllaznia Shkodër|Vllaznia]]**
|**46**||36||12||10||14||36||41||-5||  **Pereinamosios rungtynės**
|- style="background:#FFCCCC;"
|**9.**|| style="text-align:left;"|**[[Flamurtari FC|Flamurtari]]**
|**15**||36||2||9||25||32||72||-40||rowspan=2|  **Iškrito į žemesnį divizioną**
|- style="background:#FFCCCC;"
|**10.**|| style="text-align:left;"|**[[KF Luftëtari|Luftetari]]**
|**14**||36||2||8||26||19||86||-67
|}

Pereinamosios rungtynės:

### I kategorija

A grupės komandos:

B grupės komandos:

## Taurės
### Nacionalinė taurė

Albanijos futbolo taurė () buvo svarbiausias atkrintamųjų varžybų turnyras šalyje. „Teuta“ finale nugalėjo varžovus rezultatu 2-0 ir iškovojo šalies futbolo taurę. Lemiamos sezono kovos:

----

----

----
----

----

### Supertaurė

Dėl Albanijos futbolo supertaurės trofėjaus varžėsi praėjusio sezono čempionai ir taurės laimėtojai. Nugalėjo Partizani Tirane.

## Šaltiniai

## Nuorodos
* Albania 2019/20 (Rsssf.org)
* SuperLiga pagal FLASHSCORE
* Taurės turnyrai pagal FLASHSCORE
* Albania 2011-20 (Claudionicoletti.eu)
* Soccerway.com
Šiaurės Makedonijos futbolas 2019–2020 m.

**[[Makedonija|Makedonijos]] futbolo varžybos [[2019]]–[[2020]] m.**
*  prasidėjo 2019 m. rugpjūčio 11 d., o nutraukas 2020 m. kovo 11 d. dėl pandemijos.
* s turnyras prasidėjo 2019 m. rugpjūčio 19 d., finalas neįvyko dėl pandemijos. 

## 2019–2020 m. [[Makedonijos pirmoji lyga|Pirma lyga (1. MFL)]]
* **Pirma lyga** arba **1. MFL** – aukščiausioji futbolo lyga šalyje. 

Komandos:

### Galutinė komandų rikiuotė
* Pirmenybės buvo nutrauktos po 23 turų, pirmaujant FK Vardar Skopje. Jie paskelbti čempionais.
* Po sezono nė viena komanda nebuvo perkelta į Antrą lygą.

## 2019–2020 m. Antra lyga
* 2019–2020 m. Antra Lyga (II pakopa) buvo sudaryta iš dviejų zonų: Rytų ir Vakarų.
* Pirmenybės buvo sustabdytos po 16 turų.
* Bitolos "Pelister" ir Strumicos „Belasica“ perkeltos į 2020/21 m. Pirmą lygą.

### Dalyviai (Rytų zona)
# Prilepo "Pobeda"
# **[[FK Belasica Strumica|Strumicos „Belasica“]]** Perkelti į 2020/21 m. Pirmą lygą
# FK Bregalnica Štip
# FK Kit-Go Pehčevo
# FK Kožuf Gevgelija
# FK Plačkovica
# Sasa
# FK Tikveš Kavadarci
# FK Pitu Guli
# FK Osogovo Kočani

### Dalyviai (Vakarų zona)
# Vëllazërimi 77
# KF Gostivar
# FK Labunishta
# FK Skopje 
# KF Korabi 
# **[[FK Pelister Bitola|Bitolos "Pelister"]]** Perkelti į 2020/21 m. Pirmą lygą
# KF Drita Bogovinje (N)
# FK Vardari Forino (N)
# FK Kadino (N)
# FK Ohrid (N)

## 2019–2020 m. [[Šiaurės Makedonijos futbolo taurė]]
* **[[Šiaurės Makedonijos futbolo taurė]]** – pagrindinis futbolo klubų taurės turnyras Makedonijoje.
* Turnyras prasidėjo 2019 m. rugpjūčio 19 d.
* Dėl pandemijos turnyras buvo sustabdytas 2020 m. kovo 4 d.
* Pusfinalio rungtynės ir finalas neįvyko.
* Nugalėtojai nepaaiškėjo.

## Išnašos

## Nuorodos
* Oficiali svetainė
* RSSSF duomenų bazė
* FLASHSCORE
Graikijos futbolas 2019–2020 m.

**[[Graikija|Graikijos]] futbolo varžybos [[2019]]–[[2020]] m.**
*  prasidėjo 2019 m. rugpjūčio 24 d., baigėsi 2020 m. liepos 19 d.;
* s turnyras prasidėjo 2019 m. rudenį, finalas įvyko 2020 m. rugpjūčio 30 d.

## 2019–2020 m. [[Graikijos Superlyga]]
* **[[Graikijos Superlyga]]** – aukščiausia futbolo lyga.

### I etapas

### Galutinė lentelė
; Stipriųjų grupė

; Silpnųjų grupė

## 2019–2020 m. [[Graikijos futbolo taurė]]
* **[[Graikijos futbolo taurė]]** – pagrindinis futbolo taurės turnyras Graikijoje. Vyksta nuo 1931 metų.
### Finalo rungtynės

## Išnašos

## Nuorodos
* Soccerway: Superlyga
Kosovo futbolas 2019–2020 m.

**[[Kosovas|Kosovo]] futbolo varžybos [[2019]]–[[2020]] m.**
*  prasidėjo 2019 m. rugpjūčio 17 d., baigėsi 2020 m. liepos 26 d.;
* s turnyras prasidėjo 2019 m. rudenį, finalas įvyko 2020 m. liepos 29 d.

## 2019–2020 m. Kosovo Superliga
* **Superliga** – aukščiausia futbolo lyga. Dalyvavo 12 komandų.

Komandos:

### Galutinė lentelė
* Čempionais tapo FC Drita futbolininkai.
* Nuspręsta, kad po sezono keturios komandos bus perkeltos į žemesnį divizioną.
* Iš žemesniojo diviziono kitam sezonui bus perkeltos tik dvi komandos. (Dalyvių skaičius sumažės iki 10.)

## 2019–2020 m. [[Kosovo futbolo taurė]] ''(Kupa e Kosovës)''
* Finale susitiko FC Prishtina ir KF Ballkani.
* Taurę iškovojo FC Prishtina.
### Finalo rungtynės
----

* **Finale [[FC Prishtina]] nugalėjo varžovus rezultatu 1:0 ir iškovojo šalies futbolo taurę.**
----

## Išnašos

## Nuorodos
* 2019–2020 m. RSSSF
* SuperLiga Soccerway
* SuperLiga Flashscore
Bulgarijos futbolas 2019–2020 m.

**[[Bulgarija|Bulgarijos]] futbolo varžybos [[2019]]–[[2020]] m.**
*  prasidėjo 2019 m. liepos 12 d., baigėsi 2020 m. liepos 11 d.;
* s turnyras prasidėjo 2019 m. rugsėjo 4 d., finalas įvyko 2020 m. liepos 1 d.

## 2019–2020 m. Parva Liga
* **Parva Liga** – aukščiausia futbolo lyga. Dalyvavo 14 klubų. 
### Formatas
* Po dviejų ratų lyga buvo skeliama pusiau.
* Pirmos šešios ekipos kovojo nugalėtojų grupėje, o likusios aštuonios – dėl išlikimo.
### Turnyrinė lentelė (po 26 turų)

### Galutinė komandų rikiuotė
;  Čempionais tapo Razgrado „Ludogorec".

### Kova dėl išlikimo
; A grupė

; B grupė

## Kova dėl 11º-13º vietų

## Pereinamosios rungtynės

## 2019–2020 m. [[Bulgarijos futbolo taurė]]
* **[[Bulgarijos futbolo taurė]]** – pagrindinis futbolo turnyras Bulgarijoje, vykstantis atkrintamųjų varžybų principu.
* Finale susitiko CSKA ir Lokomotiv ekipos.
### Finalo rungtynės
----

* Lokomotiv nugalėjo varžovus tik po baudinių serijos ir iškovojo šalies futbolo taurę.
-------------------------------------------------------------

## Išnašos

## Nuorodos
* RSSSF duomenų bazė:
: 2019–2020 m. čempionatas
: Čempionų sąrašas
: RSSSF Istorija
: Bulagrijos futbolo taurės turnyrai
* futbolo taurės turnyrai
Rumunijos futbolas 2019–2020 m.

**[[Rumunija|Rumunijos]] futbolo varžybos [[2019]]–[[2020]] m.**
*  prasidėjo 2019 m. liepos 12 d., baigėsi 2020 m. pavasarį;
* s turnyras prasidėjo 2019 m. rudenį, finalas įvyko 2020 m. pavasarį 

## 2019–2020 m. [[Liga I]]
* **Pirma lyga** arba **Liga I** () — aukščiausioji futbolo lyga.
* 102-asis futbolo sezonas Rumunijoje. 

Komandos:

Sužaidus du ratus (26 turus), pirmenybės buvo skeliamos pusiau. Pirmasis šešetas tęsė kovą nugalėtojų grupėje, o likusios aštuonios komandos kovėsi dėl išlikimo elito divizione.

### I etapas

### II etapas
; Stipriųjų grupė

; Silpnųjų grupė

### Pereinamosios rungtynės

* Tirgovištės „Chindia“ nugalėjo bendru dviejų rungtynių rezultatu 3:1 ir išsaugojo vietą Liga I pirmenybėse.
-------------------------------------------------------------------------------------------------

## 2019–2020 m. [[Rumunijos futbolo taurė]] ''(2019–20 Cupa României)''
* **[[Rumunijos futbolo taurė]]** – pagrindinis futbolo taurės turnyras Rumunijoje, vykstantis nuo 1933 metų.
* Finale susitiko Sepsi ir FCSB.
### Finalo rungtynės
----

* **[[FCSB]] finale nugalėjo varžovus rezultatu 1:0 ir iškovojo šalies futbolo taurę.**
-----

## Išnašos

## Nuorodos
* RSSSF duomenų bazė:
: RSSSF: Rumunijos čempionatai
: RSSSF: Rumunijos futbolo taurės turnyrai
Bosnijos ir Hercegovinos futbolas 2019–2020 m.

**[[Bosnija ir Hercegovina|Bosnijos ir Hercegovinos]] futbolo varžybos [[2019]]–[[2020]] m.**
*  prasidėjo 2019 m. liepos 20 d., baigėsi 2020 m. birželio 1 d.; (Buvo sustabdytas dėl pandemijos.)
* s turnyras prasidėjo 2019 m. rudenį, bet dėl pandemijos buvo atšauktos pusfinalio ir finalo rungtynės.

## 2019–2020 m. [[Premijer liga]]
* **[[Premijer liga]]** – aukščiausioji futbolo lyga.
* Dalyvavo 12 komandų.

### Dalyviai

### Turnyrinė lentelė
*  Čempionais tapo FK Sarajevo.

## 2019–2020 m. [[Bosnijos ir Hercegovinos futbolo taurė]]

**[[Bosnijos ir Hercegovinos futbolo taurė]]** – pagrindinis centralizuotas Bosnijos ir Hercegovinos futbolo taurės turnyras. Turnyras buvo nutrauktas dėl pandemijos (prieš pusfinalius), taurės laimėtojas liko neišaiškintas.

## Išnašos

## Nuorodos
* SOCCERWAY 2019–2020 m.
* Flashscore taurės turnyras
2019–2020 m. Ekstraklasa

**[[2019]]–[[2020]] m. [[Ekstraklasa]]** sezonas prasidėjo 2019 m. liepos 19 d., baigėsi 2020 m. liepos 19 d. (Dėl pandemijos nutrauktas čempionatas.)

## 2019–2020 m. [[Ekstraklasa]]
* **[[Ekstraklasa]]** – aukščiausia futbolo lyga. Dalyvavo 16 komandų.
### Dalyviai ir informacija apie klubus

### Galutinė komandų rikiuotė
;Stipriųjų grupė
* KP Legia Warszawa tapo šalies čempionais.

; Silpnųjų grupė

## 2019–2020 m. Pirma lyga
* **Pirma lyga** – antros pakopos pirmenybės; jose dalyvavo 18 klubų.

### Dalyvai ir informacija apie klubus

### Galutinė komandų rikiuotė

## Išnašos

## Nuorodos
* RSSSF duomenų bazė:
: Čempionų sąrašas
: taurės turnyro finalai
: Lygos taurės finalai
: Supertaurės finalai
* Ekstraklasa rezultatai pagal flashscore
* Taurės turnyro rezultatai pagal flashscore